Τζαμί Νερατζέ
Το Τζαμί Νερατζέ ή Νερατζές είναι κτίριο το οποίο βρίσκεται στην παλιά πόλη του Ρεθύμνου. Το κτίριο στο παρελθόν υπήρξε καθολικό μονής του τάγματος των Αυγουστινιανών με το όνομα Σάντα Μαρία. Με την κατάκτηση του Ρεθύμνου από τους Οθωμανούς, η μονή μετατράπηκε σε τζαμί, το οποίο ήταν γνωστό ως το τζαμί του Γαζή Χουσεΐν Πασά ή τζαμί Νερατζέ. Μετά την ανταλλαγή πληθυσμών και την αποχώρηση των μουσουλμάνων από την Κρήτη το 1924 το κτίριο μετατράπηκε σε ωδείο.

Το κτίριο έχει ορθογώνιο σχήμα και διαθέτει τρεις ημικυκλικούς θόλους. Χαρακτηριστικός είναι ο μιναρές του τζαμιού, με δύο εξώστες, ο οποίος είναι ο ψηλότερος στην πόλη. Κατασκευάστηκε το 1890, τα τελευταία χρόνια της Τουρκοκρατίας, από τον μηχανικό Γεώργιο Δασκαλάκη. Το κτίριο διαθέτει αναγεννησιακά στοιχεία, όπως κυκλικό φεγγίτη και παράθυρα και θύρωμα αναγεννησιακού ρυθμού. Το θύρωμα του ναού αποτελείται από δύο ημικίονες σε κάθε πλευρά με κορινθιακού ρυθμού κιονόκρανα και ξεχωριστό βάθρο για το καθένα, τα οποία υποστηρίζουν θριγκό. Πάνω από την πόρτα και κάτω από τον θριγκό υπάρχει τόξο. Στο μέσο του τόξου υπάρχει μεγάλο φουρούσι. Ανάμεσα τους δύο κίονες της κάθε πλευράς έχουν ανοιχθεί ημιελλιπτικές κόγχες. Η σύνθεση θεωρείται ότι βασίζεται στο έργο του Σεμπαστιάνο Σέρλιο.
Q200908
Ρεθύμνου
LOC
Q214528
τάγματος των Αυγουστινιανών
Concept
Q32815
τζαμί
Concept
Q184644
ωδείο
Concept
Q12493
θόλους
Concept
Q48356
μιναρές
Concept
None
αναγεννησιακά στοιχεία
UNK
Q2712955
φεγγίτη
Concept
Q54124
κορινθιακού ρυθμού
Concept
Q193893
κιονόκρανα
Concept
Q187459
θριγκό
Concept
None
φουρούσι
UNK
None
Σεμπαστιάνο Σέρλιο
UNK
Q38381409
Τζαμί Νερατζέ
UNK
located in the administrative territorial entity
instance of
instance of